Trygderetten
Store norske leksikon,Samfunn,Arbeid og velferd,Folketrygd og pensjon
Trygderetten er et uavhengig ankeorgan for NAVs vedtak etter folketrygdloven, og for andre offentlige pensjons- og trygdeordninger.
Trygderetten ble etablert ved lov om anke til Trygderetten av 16. desember 1966; administrativt hører den under Arbeids- og sosialdepartementet. Ankesystemet er ellers beskrevet i Lov om folketrygd, kapittel 21.Formannen, varaformannen og minst ett annet medlem skal fylle vilkårene for å være høyesterettsdommer, minst ett medlem skal være lege og minst ett medlem skal ha kyndighet i attføring. I visse saker vil også legmenn ta del ved rettens behandling av de enkelte ankesaker. Saksgangen NAV-kontorenes og hjelpemiddelsentralens vedtak kan påklages til NAVs klage/ankeenhet i hvert fylke. Vedtak i klagesaker og vedtak som ikke kan påklages som over, kan ankes inn for Trygderetten. Først når en sak eventuelt også er avslått i Trygderetten, er det mulig å gå videre i det ordinære rettssystemet. Les mer i Store norske leksikon folketrygden NAV